Π.Α.Σ. Κύψελος Κορίνθου

Ο Ποδοσφαιρικός Αθλητικός Σύλλογος «Κύψελος»Σωματεία Δήμου Κορινθίων, επίσημη σελίδα Δήμου Κορινθίων είναι ποδοσφαιρικός σύλλογος που εδρεύει στην Κόρινθο και πιο συγκεκριμένα στον Συνοικισμό της πόλης. Επίσημο έτος ίδρυσης του συλλόγου είναι το 1970 και έχει χρώματα το κίτρινο και το μαύρο.

Ανήκει στη δύναμη της Ε.Π.Σ. Κορινθίας, ενώ έχει πολυετή παρουσία στα εθνικά ερασιτεχνικά πρωταθλήματα.Κύψελος: Η ιστορική ομάδα της Κορίνθου περιμένει την ανάσταση της! streetlife.gr Σήμερα αγωνίζεται στην Α΄ Κατηγορία της Ε.Π.Σ. Κορινθίας. Έδρα του αποτελεί το γήπεδο Συνοικισμού Κορίνθου, όπου παραδοσιακά διεξάγει τους εντός έδρας αγώνες του.

 Ιστορία 
Ιδρύθηκε το 1970 στο Συνοικισμό Κορίνθου, της μεγαλύτερης συνοικίας της πόλης της Κορίνθου, οι κάτοικοι της οποίας ήταν στην πλειοψηφία τους Μικρασιάτες πρόσφυγες. Λίγο μόλις διάστημα από την ίδρυσή του, ο Κύψελος γνωρίζει τις πρώτες του επιτυχίες. Το 1974 αναδείχθηκε πρωταθλητής 2ου ομίλου Γ΄ Κατηγορίας και ανήλθε στην Β΄ Κατηγορίαεφ. Αθλητική Ηχώ, 2/8/74, σελ. 2 και την αμέσως επόμενη χρονιά κέρδισε την άνοδο στην Α΄ Κατηγορία Ε.Π.Σ. Κορινθίας. Το 1977 αναδείχθηκε κυπελλούχος Ε.Π.Σ. Κορινθίας επικρατώντας με 2-1 του Ολυμπιακού Λουτρακίου στον τελικό.Ιστορικό τελικών κυπέλλου Κορινθίας kavosnews.gr Το 1978 αναδείχθηκε νταμπλούχος Ε.Π.Σ. Κορινθίας, κατακτώντας το κύπελλο και το πρωτάθλημα και προβιβάστηκε στην Εθνική Ερασιτεχνική Κατηγορία, τότε τρίτη τη τάξει κατηγορία.

Τη σεζόν 1978-79 έκανε την πρώτη του εμφάνιση σε εθνική κατηγορία, αγωνιζόμενος στον 2ο όμιλο της Εθνικής Ερασιτεχνικής κατηγορίας, ωστόσο δεν κατάφερε να κερδίσει την παραμονή. Το 1982 αναδείχθηκε ξανά νταμπλούχος Ε.Π.Σ. Κορινθίας και προβιβάστηκε στο νέο Εθνικό Ερασιτεχνικό Πρωτάθλημα, τη μετέπειτα Δ΄ Εθνική. Τη σεζόν 1982-83 τερμάτισε στη 2η θέση του 4ου ομίλου, πίσω από τον Πανναυπλιακό Ηρακλή και μπροστά από τον Α.Π.Σ. ΠάτραιGreece - List of Fourth Level Final Tables, 1982/83 rsssf.com και στο Εθνικό Ερασιτεχνικό Πρωτάθλημα παρέμεινε μέχρι και το 1984-85,Greece - List of Fourth Level Final Tables rsssf.com όποτε και υποβιβάστηκε.

Το 1986 κατέκτησε το πρωτάθλημα Ε.Π.Σ. Κορινθίας και άμεσα την επάνοδό του στο Εθνικό Ερασιτεχνικό Πρωτάθλημα, όπου όμως αγωνίστηκε προσωρινά τη σεζόν 1986-87, γνωρίζοντας τον υποβιβασμό. Το 1987 αναδείχθηκε εκ νέου κυπελλούχος Ε.Π.Σ. Κορινθίας, επικρατώντας του Ατρομήτου Χιλιομοδίου στον τελικό. Το 1992 αναδείχθηκε πρωταθλητής Ε.Π.Σ. Κορινθίας και προβιβάστηκε στη Δ΄ Εθνική, όπου και αγωνίστηκε τη σεζόν 1992-93.Greece - List of Fourth Level Final Tables, 1992/93 rsssf.com

Το 1995 αναδείχθηκε ξανά πρωταθλητής Ε.Π.Σ. Κορινθίας και για τελευταία φορά μέχρι σήμερα, επιστρέφοντας στη Δ΄ Εθνική τη σεζόν 1995-96 για να γνωρίσει τον υποβιβασμό.Greece - List of Fourth Level Final Tables, 1995-96 rsssf.com Έκτοτε αγωνίζεται στα πρωταθλήματα της Ε.Π.Σ. Κορινθίας. Το 2001 κατέκτησε το κύπελλο Ε.Π.Σ. Κορινθίας, επικρατώντας του Π.Α.Σ. Κόρινθος στον τελικό.

Την τελευταία δεκαετία ο Κύψελος αγωνίστηκε και στις χαμηλότερες κατηγορίες της Ε.Π.Σ. Κορινθίας. Τη σεζόν 2012-13 αναδείχθηκε πρωταθλητής της Α2 Κατηγορίας, 2η τη τάξει κατηγορία της Ε.Π.Σ. Κορινθίας και προβιβάστηκε στην κορυφαία κατηγορία.ΑΝΑΣΚΟΠΗΣΗ ΤΟΥ ΠΡΩΤΑΘΛΗΜΑΤΟΣ ΤΗΣ Α2’ ΚΟΡΙΝΘΙΑΣ korinthiakoi-orizontes.blogspot.com Τη σεζόν 2015-16 τερμάτισε τελευταίος στη 16η θέση της Α΄ Κατηγορίας και υποβιβάστηκε εκ νέου στη Β΄ Κατηγορία, ενώ τη σεζόν 2017-18 γνώρισε τον υποβιβασμό στη Γ΄ Κατηγορία. Τη σεζόν 2018-19 κέρδισε την άνοδο στη Β΄ ΚατηγορίαΠρόοδος και Κύψελος στη Β’ Κατηγορία apopsi24.gr και τη σεζόν 2019-20 την άνοδο στην Α΄ Κατηγορία Ε.Π.Σ. Κορινθίας, παράλληλα με τη συμπλήρωση των 50 χρόνων από την ίδρυση του συλλόγου.Επιστροφή στην Α κατηγορία Κορινθίας για τον Κύψελο piperatanews.gr

 Τίτλοι – Διακρίσεις 
 5 Πρωταθλήματα Ε.Π.Σ. Κορινθίας: 1978, 1982, 1986, 1992, 1995
 5 Κύπελλα Ε.Π.Σ. Κορινθίας: 1977, 1978, 1982, 1987, 2001
 Φιναλίστ Κυπέλλου Ε.Π.Σ. Κορινθίας: 1983, 1995

 Παρουσία στα εθνικά πρωταθλήματα 
ΠερίοδοςΚατηγορίαΕπίπεδοΘέσηΌμιλοςΚατάταξη1978-79Εθνική Ερασιτεχνική κατηγορία3ο16η2οςΥποβιβασμός1982-83Εθνικό Ερασιτεχνικό πρωτάθλημα4ο2η4οςΠαραμονή1983-84Εθνικό Ερασιτεχνικό πρωτάθλημα4ο9η4οςΠαραμονή1984-85Εθνικό Ερασιτεχνικό πρωτάθλημα4ο12η4οςΥποβιβασμός1986-87Εθνικό Ερασιτεχνικό πρωτάθλημα4ο8η4οςΥποβιβασμός1992-93Δ΄ Εθνική κατηγορία4ο17η5οςΥποβιβασμός1995-96Δ΄ Εθνική κατηγορία4ο16η2οςΥποβιβασμός

 Παραπομπές 

 Εξωτερικοί σύνδεσμοι 


Κατηγορία:Αθλητικοί σύλλογοι Κορινθίας
Κατηγορία:Ιδρύσεις αθλητικών συλλόγων το 1970
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1970